
 15.10.2020
 BG
 Официален вестник на Европейския съюз
 L 341/7
 РЕГЛАМЕНТ ЗА ИЗПЪЛНЕНИЕ (ЕС) 2020/1481 НА СЪВЕТА
 от 14 октомври 2020 година
 за прилагане на член 21, параграф 2 от Регламент (ЕС) 2016/44 за ограничителни мерки с оглед на положението в Либия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) No 204/2011 (1), и по-специално член 21, параграф 2 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 януари 2016 г. Съветът прие Регламент (ЕС) 2016/44.
 (2)
 На 12 май 2020 г. върховният представител на Съюза по въпросите на външните работи и политиката на сигурност направи декларация от името на Съюза, в която се заявява, че Съюзът продължава да е твърдо решен да следи за пълното спазване на оръжейното ембарго на ООН в Либия. Беше също подчертано, че трябва да бъдат положени всички усилия, за да се гарантира пълното и ефективно прилагане на съответните резолюции на Съвета за сигурност на ООН, включително през сухопътните и въздушните граници с Либия.
 (3)
 На 21 септември 2020 г. Съветът прие Регламент за изпълнение (ЕС) 2020/1309 (2), в който бяха посочени три образувания, участващи в нарушаването на оръжейното ембарго на ООН.
 (4)
 Съветът остава дълбоко загрижен за положението в Либия и по-специално за действията, които застрашават мира, сигурността или стабилността в Либия, включително нарушения на оръжейното ембарго на ООН.
 (5)
 В този контекст едно лице, замесено в тези действия, следва да бъде добавено в списъка на физическите и юридическите лица, образуванията или органите, спрямо които се прилагат ограничителни мерки, който се съдържа в приложение III към Регламент (ЕС) 2016/44.
 (6)
 Поради това приложение III към Регламент (ЕС) 2016/44 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение III към Регламент (ЕС) 2016/44 се изменя в съответствие с приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 октомври 2020 година.
 За Съвета
 Председател
 M. ROTH
 (1) ОВ L 12, 19.1.2016 г., стр. 1.
 (2) Регламент за изпълнение (ЕС) 2020/1309 на Съвета от 21 септември 2020 г. за прилагане на член 21, параграф 2 от Регламент (ЕС) 2016/44 за ограничителни мерки с оглед на положението в Либия (ОВ L 305 I, 21.9.2020 г., стр. 1).
 ПРИЛОЖЕНИЕ
 В приложение III към Регламент (ЕС) 2016/44 в графа „A. Лица“ се добавя следното вписване:
 Име
 Идентификационни данни
 Основания
 Дата на включване в списъка
 „22.
 Yevgeniy Viktorovich PRIGOZHIN
 (Евгений Викторович Пригожин)
 Дата на раждане: 1 юни 1961 г.
 Място на раждане: Ленинград (Санкт Петербург)
 Гражданство: руско
 Пол: мъжки
 Евгений Викторович Пригожин е руски бизнесмен с тесни връзки, в т.ч. финансови, с частното военно дружество